भारतीय स्टेट बैंक (एसबीआइ) की तरफ से बचत खातों पर ब्याज की दर में कटौती की घोषणा के विपरीत कोटक महिंद्रा ने अपनी दरों को छह फीसद पर ही बनाए रखने की घोषणा की है। बैंक एक लाख से एक करोड़ रुपये तक के बचत खातों पर छह फीसद ब्याज दर बनाये रखेगा। सबसे पहले एसबीआइ ने सेविंग अकाउंट की ब्याज दर आधा फीसद घटाने का एलान किया था। बीते दिन निजी क्षेत्र के कर्नाटक बैंक ने बचत खाते की ब्याज दर एक फीसद घटा दी।